
Narva Linnavalitsuse 11.07.2012 korralduse nr 641-k „Ehitusloa väljastamine“ ja ehitusloa nr 22990 kehtetuks tunnistamine ning Rakvere tn 39 majandushoone laiendamiseks ehitusloa väljastamine

1. ASJAOLUD JA MENETLUSE KÄIK

Rakvere tn 39 kinnistu omanik esitas ehitusloa  nr 22990 kehtetuks tunnistamise taotluse, kuna ehitustööde käigus ehitusloa taotlemise aluseks olnud ehitusprojekti on muudetud sellisel, et muutusid ehitusloa taotluses näidatud muud olulised tehnilised näitajad. Koos ehitusloa kehtetuks tunnistamise taotlusega ehitise omanik esitas uue ehitusloa taotluse koos muudetud ehitusprojektiga, mis on heaks kiidetud Ida-Eesti Päästekeskuse poolt, 01.10.2012 kooskõlastatud naaberkinnistu omanikuga ning peaarhitektiga.
2.    ÕIGUSLIKUD ALUSED

2.1. Haldusmenetluse seaduse §68 lõike 1 kohaselt isikul on õigus taotleda haldusakti kehtetuks tunnistamist üksnes juhul, kui ta võib taotleda käesoleva seaduse § 44 alusel haldusmenetluse uuendamist.
2.2. Haldusmenetluse seaduse §68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. 
2.3. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik omavalitsus.
2.4.  Ehitusseadus §23 lõike 81 kohaselt ehitusloa omanik peab taotlema uue ehitusloa, kui ehitusloa taotlemise aluseks olnud ehitusprojekti muudetakse selliselt, et muutuvad ehitise olulised tingimused, nagu näiteks tuleohutus, energiatõhusus, ehitise kasutusotstarve, mõjuvad koormused (kandevõime) või ehitusloa taotluses näidatud muud olulised tehnilised näitajad.

2.5. Ehitusseaduse §28 lõike 1 punktide 4, 7 kohaselt ehitusloa väljastajal on õigus ehitusluba kehtetuks tunnistada, kui ehitise omanik taotleb ehitusloa kehtetuks tunnistamist ning ehitamise käigus muudetakse või soovitakse muuta ehitise kasutamise otstarvet.

2.6. Narva linna ehitusmääruse §24  lõigete 4 ja 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS

3.1. Tunnistada kehtetuks Narva Linnavalitsuse 11.07.2012 korralduse nr 641-k „Ehitusloa väljastamine“. 
3.2. Tunnistada kehtetuks Rakvere tn 39 ehitusluba nr 22990.
3.3.Väljastada ehitusluba Rakvere tn 39 majandushoone laiendamiseks.
4. RAKENDUSSÄTTED

4.1. Käesolev korraldus jõustub seadusega ettenähtud korras.
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

